Dit was 'n voorreg om vir jou en jou vrou en vriende te ontmoet. Voorspoed en wees veilig in die moeilike tyd wat vir ons land voorlê.
Die huis is in 'n rustige omgewing. Die woonvertrekke en slaapkamers is keurig. Die gedekte tafel in die eetkamer was baie smaakvol. Ek sal weer daar wil ontspan.
Barry House is 'n stylvolle plaasopstal met 'n pragtige uitsig oor die berge en perde-kampe. Die personeel is hulpvaardig en vriendelik en die huis is toegerus met alles om jou verblyf daar gerieflik en moeite-vry te maak.
Altyd 'n plesier om nuwe vriende te maak! Bly julle het lekker gekuier en ons sien daarna uit om julle weer hier in die Wes Kaap te sien!
Ons was 'n familie van 6 volwassenes en een 2 jarige kind. Die huis is so groot dat jy nie mekaar hoor nie. Jy het soveel spasie en dan ook heerlike kuiervertrekke. Die kamers is pragtig. Die rustigheid sal jou lank nog bybly. Daar is GEEN ander gaste nie - die perde wat net oorkant die huis wei skep so 'n rustige atmosfeer met die mooiste berge in die verte. In die aande kuier jy buite tot baie laat. Indien jy gou na die dorp toe wil gaan is dit net 4 km, maar dan is jy haastig terug. In kort, jy is vies as die tyd om is en jy weer huis toe moet gaan.